**Vides konsultatīvās padomes**

**(VKP) sēdes**

**15.novembris**

PROTOKOLS

**plkst. 15:00**

1. **Dabas aizsardzības pārvaldes jaunā stratēģija – atšķirīgais un izaicinājumi;**
* **Kā arī plānots pārrunāt jautājumus - Cik reāli ir sasniegt ES Biodaudzveidības stratēģijas noteiktos mērķus Latvijā?**
* **Administratīvie jautājumi – kādas funkcijas iecerēts nodot pašvaldībām, cik tas aktuāli?** *Uzaicinātas Dabas aizsardzības pārvaldes ģenerāldirektora vietnieces Iveta Timze un Gita Strode;*

**15:50 – 16:15**

1. **Nacionālais enerģētikas un klimata plāns – VKP organizāciju vērtējums, iebildumi par dokumentu. Priekšlikumi turpmākajām NVO rīcībām dokumenta pilnveidei nākamajos lēmumu pieņemšanas līmeņos**

(*Latvijas vides nevalstisko organizāciju iniciatīva “Zaļais barometrs un Vides konsultatīvās padomes Klimata darba grupas pārstāvjiem aicinājums sagatavoties un izteikt savus viedokļus);*

**Sēdē piedalās:**

1. Andis Liepa, nodibinājums “Ķemeru Nacionālā parka fonds”;
2. Anete Pošiva Bunkovska, nodibinājums “Latvijas Botāniķu biedrība”
3. Jānis Rozītis nodibinājums „Pasaules Dabas fonds”;
4. Juris Jātnieks, nodibinājums “Teiču dabas fonds”;
5. Krista Pētersone, biedrība “Zaļā brīvība”;
6. Lelde Eņģele, nodibinājums „Latvijas Dabas fonds”;
7. Olga Trasuna, biedrība „Latvijas Vides pārvaldības asociācija”;
8. Viesturs Ķerus, Latvijas Ornitoloģijas biedrība;
9. Elīna Konstantinova, biedrība “Baltijas krasti”

**Nepiedalās:**

Eduards Šmits, Saldus rajona attīstības biedrība;

Kristaps Puriņš, biedrība „Vides fakti”;

Alvis Birkovs, biedrība, „Latvijas Makšķernieku asociācija”;

Dace Helmane, Korporatīvās ilgtspējas un atbildības institūts;

Nameda Belmane, biedrība “Ekodizaina kompetences centrs”;

Kristīna Veidemane, biedrība “Baltijas vides forums”

Normunds Teteris, Biķernieku meža aizsardzības biedrība;

Elita Kalniņa, biedrība “Vides aizsardzības klubs”;

Dace Āriņa, biedrība “Latvijas Atkritumu saimniecības asociācija”;

**Uzaicinātie pārstāvji**

Gita Strode, DAP

Iveta Timze, DAP

**VARAM pārstāvji:**

Diāna Saulīte, DAD

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Dabas aizsardzības pārvaldes jaunā stratēģija – atšķirīgais un izaicinājumi.**

Iveta Timze informēja, ka Iestādes darbības stratēģija ir institūcijas kapacitātes attīstības un pārvaldības instruments. Izstrādes laiks: 26.05.2022. – 30.06.2023. Izstrādē pieaicināti konsultanti no Valsts administrācijas skolas. Satura izstrāde notika 4 darba grupās (personāls, pakalpojumi, procesi, komunikācija un sadarbība), iesaistot vairāk kā 30 Pārvaldes darbiniekus no visām struktūrvienībām. Izstrādes laikā notikušas vairāk kā 20 sanāksmes – kopēji darbsemināri, darba grupu un vadības grupas sanāksmes (klātienē un attālināti). Saskaņošanas process ar VARAM, stratēģijas precizēšana no 01.07.2023. līdz šim brīdim.

*Izpētes un analīzes posmā paveiktais:*

1) iestādes SVID analīze darba grupās un konsolidēta kopējā iestādes SVID analīze, ņemot vērā aptaujas un intervijas;

2) darbinieku (iekšējo klientu) aptauja (99 atbildes);

3) ārējo klientu aptauja (133 atbildes);

4) 6 sadarbības partneru aptaujas (VVD, VPVB, VMD, LAD, PVD, VZD (76 atbildes));

5) sadarbības partneru padziļinātās intervijas (VARAM (DAD, BFD, SAN); 8 pašvaldības (2 katrā reģionā); VRAA; NVO (PDF, LDF, MĪB, «Zemnieku saeima», «Rāznas ezers - cilvēkam un dabai»); LVM; tūrisma klāsteris «Enter Gauja»; mediji (LETA, K.Garklāva);

Iestādes misija - līdzsvarot dabas un cilvēku vajadzības, saglabājot dabas vērtības kā kvalitatīvas cilvēka dzīves vides neatņemamu sastāvdaļu.

Un DAP vīzija - kompetences centrs un nozares līderis dabas saglabāšanā ar profesionālu, motivētu un radošu komandu.

*Stratēģijas ieviešana ietver:*

1) izveidota vadības grupa;

2) katram stratēģiskajam mērķim ir definēti sasniedzamie rezultāti;

3) katram sasniedzamajam rezultātam ir definēti snieguma rādītāji;

4) katram snieguma rādītājam ir definēti uzdevumi, īstenošanas gads, atbildīgais (snieguma rādītāja pase ietver arī progresa mērīšanas biežumu, datu avotu u.c.);

5) snieguma rādītāji un uzdevumi tiek integrēti Pārvaldes un struktūrvienību ikgadējā darba plānā;

6) gada publiskajā pārskatā tiek ietverta informācija par stratēģijas īstenošanas rezultātiem;

4) ārējo un iekšējo klientu aptaujas liecinās par stratēģijas ieviešanas progresu;

Jānis Rozītis jautāja, kāds bija ārējais novērtējums, kādu viedokli sniedza intervējamie?

Iveta Timze atbildēja, ka tas pozitīvais novērtējums, ka DAP ir savas jomas pārzinātāji un profesionāļi. Tika saņemti ar daži ieteikumi vairāk brīžiem noturēt savu ideju un viedokli dažādās diskusijās, jo opozīcija vienmēr darbojās arī dabas saglabāšanas jomā. Iestādei brīžiem jābūt stingrākiem savās pozīcijās. Sadarbība notiek, bet vēl noteikti tā būtu uzlabojama. Liela kritika netika saņemta.

Juris Jātnieks jautāja, kā ir ar sadarbību ar Latvijas valsts mežiem, kas tika aizsākta pirms kāda laika?

Iveta Timze atbildēja, ka kaut kādā mērā sadarbība notiek.

Viesturs Ķerus piebilda, ka vēlētos dokumentā ieraudzīt starp prioritātēm arī dabas aizsardzību.

Iveta Timze norādīja, ka šī nav dabas politikas ieviešanas dokuments, bet vērst uz iestādes attīstību un uz iestādes kapacitāti, darbinieku motivāciju.

Gita Strode norādīja, ka politikas mērķi ir iestrādāti Vides politikas pamatnostādnēs.

Viesturs Ķerus piebilda, ka skatoties uz prezentācijā minētajām lielajām lietām vīziju un misiju saturs īsti nesader ar to, kas minēts lielajos uzstādījumos.

Jānis Rozītis norādīja, ka jebkurā stratēģijā ir institucionālā daļa un saturiskā daļa, tematiskā daļa var nākt klāt un tik pievienota stratēģijai.

Gita Strode informēja, ka ES Bioloģiskās daudzveidības stratēģija 2030 nosaka:

* Uzlabot sugu un biotopu aizsardzības stāvokli;
* Vismaz 30% negatīvo vērtējumu jāuzrāda uzlabošanās vai vismaz pozitīva tendence;
* Vienotā ES aizsargājamo teritoriju tīklā jāiekļauj 30% sauszemes un 30% jūras platības, tai skaitā 10% jānodrošina stingra aizsardzība, un jānodrošina atbilstoša apsaimniekošana;
* EK vadlīnijas apstiprinātas 2021. gada beigās;

10%

* Iekļauj primāros un vecus mežus;
* Ar oglekli bagātas ekosistēmas;
* Aizsargāto ekosistēmu ekoloģiskās prasības un aizsardzības mērķi;
* Pamatā neiejaukšanās režīms.

Atļautas darbības, kas veicina aizsardzības mērķa sasniegšanu vai nav tam pretrunā - zinātniskā izpēte, uguns dzēšana un apsardzība, invazīvo svešzemju sugu apkarošana, virszemes komunikāciju ierīkošana, dzīvotņu atjaunošana /apsaimniekošana, ierobežota apjoma tūrisms un medības. Tās lietas, kas ir jāiesniedz EK un jāparāda pēc iepriekšējā sugu un biotopu ziņojuma, kas tika iesniegts 2019. gadā mums ir sugas ar labvēlīgu aizsardzības stāvokli, kur ir nepietiekams un arī slikts stāvoklis. Un liekot kopā to negatīvi ietekmējošajiem faktoriem EK komisijas uzstādījums ir tāds, ka izmantojam līdz šim pieejamo informāciju vēlamos pasākumus utt. Tās sugas, kam ir labvēlīgs novērtējums uz tām neskatāmies tādam jāpaliek arī turpmāk. Darba uzdevums, ko paveicām 2021. gada nogalē saistībā ar sugām un biotopiem izvērtēt, kur var panākt būtisku uzlabojumu un kurā gadījumā var apturēt negatīvo. Izejot no principa, kur un kas ir reāli izdarāms un uzlabojams, mēģinot sasaistīt ekosistēmas ar sugām. Ņēmām vērā arī uzsāktos Kohēzijas projektus par biotopu atjaunošanu vai LIFE uzsāktie projekti vai citi par kuriem zināmas konkrētās darbības, kas ir īstenotas.

Iespējami uzlabojumi (jau notiek projekti, tiek ieviesta apsaimniekošana vai tādi tiek plānoti):

* Lagūnas, piejūras zālāji;
* Pelēkās kāpas, virsāji un kadiķu audzes;
* Upju straujteču posmi;
* Parkveida pļavas un ganības
* Degradēti augstie purvi, zāļu purvi
* Meži (2080, 9060, 91T0) – jāparedz tikai speciālu apsaimniekošanas pasākumu veikšana biotopu teritorijās (struktūras dažādošana, zemsedzes traucējumi). Iespējams rast risinājumus starp meža apsaimniekošanas nozari un dabas aizsardzības vajadzībām, lai būtu iespējams īstenot piemērotu apsaimniekošanu ar nekailciršu metodēm.

Natura 2000 teritoriju tīkls:

Biotopu direktīva paredz Natura 2000 teritoriju tīklu Biotopu direktīvas I pielikumā uzskaitīto dabisko dzīvotņu veidu (ES nozīmes biotopu) un II pielikumā uzskaitīto sugu dzīvotņu teritoriju aizsardzībai.

Saskaņā ar Eiropas Komisijas 1997.gada 18.novembra vadlīnijām Hab.97/2, rev.4 noteikti vēlamie sliekšņi, cik lielai proporcijai no ES nozīmes biotopiem un sugu dzīvotnēm jābūt ietvertām Natura 2000 tīklā (60% - prioritārie biotopi un sugas, 20% - pārējie, bet šāda procentuāla gradācija ir tikai indikatīva).

Aizsargāto platību pārklājumu LV šobrīd veidotu:

* Esošās IADT un Natura 2000 vietas (te 10% ietvaros iekļaujami rezervātu un dabas liegumu zonas (tomēr pilnveidojams regulējums par DL zonām, sevišķi GNP);
* Mikroliegumi (buferzonas būtu «vājie» procenti);
* Potenciālās N2000 (56 000 ha dabas liegumu bija priekšlikumos uz 30.12.2021. šobrīd top vēl jauni priekšlikumi;
* Militārie poligoni
* Vietējas nozīmes IADT
* AAA – ja uzlabo regulējumu;
* Aizsargjoslas (KKA – 10%) – ja uzlabo regulējumu
* ZBR? – ja nemaina regulējumu, nav ietverams;

Ja izveido visas iecerētās jaunās Natura 2000, Natura 2000 paplašinājumus, Odzienas – Kokneses ainavu apvidu, tad ĪADT sauszemē veidotu 20,18 %. OECM būtu jāiekļauj papildus 9,82 % (ja neskaita esošos ML, ML buferzonas un Sēlijas poligonu, tie ir papildus 500 000 ha).

1. **Nacionālais enerģētikas un klimata plāns – VKP organizāciju vērtējums, iebildumi par dokumentu. Priekšlikumi turpmākajām NVO rīcībām dokumenta pilnveidei nākamajos lēmumu pieņemšanas līmeņos.**

Juris Jātnieks informēja, ka organizācijas no Zaļā barometra ir sniegušas savus priekšlikumus par NEKP un aicinājums painformēt, kādi priekšlikumi tika sniegti un kas būtu uzlabojamie jautājumi. Un kas būtu tie nākamie darāmie soļi. Jo cik zināms būs vēl apspriešana nākamajā gadā. Visas organizācijas, kas ir ieinteresētas būs gaidītas uz individuālajām pārrunām. Šis process vēl ir priekšā. Svarīgi saprast, kas uz doto brīdi ir skaidrs par dokumenta saturu un kāds varētu būt VKP piedāvājums.

Jānis Rozītis informēja, ka dažādas organizācijas no VKP ir iesniegušas savus priekšlikumus par NEKP. Tās ir LDF, LOB, PDF, BEF un Zaļā brīvība ir dažādus savus viedokļus pauduši. Ir saņemta atbilde, ka diskusija par dokumentu noteikti vēl sekos. Tad attiecībā uz dokumenta iesniegšanu EK, tad pēc tam atkārtoti pēc tikšanās un komentāru iesniegšanas dokumentu atkāroti iesniegs EK. Kas kopumā varētu būt diezgan bezjēdzīgi. Iespējams VKP vēstule NEKP sakarā būtu uzreiz sūtāma uz EK. Vai arī konkrēti apakšā parakstījušos organizāciju vēstule EK ar viedokli.

Jānis Rozītis norādīja, ka PDF un LOB vairāk pievērsies enerģētikas jautājumiem.

Juris Jātnieks norādīja, ka vēstulē noteikti jānorāda, ka šim NEKP ir jauna dokumenta statuss.

**Nākamā VKP sēde – 13.decembris**

VKP sēdes protokoliste /Ilze Trušinska/

VKP sēdes vadītājs /Juris Jātnieks/